Cantarè Sanggroep – Laerskool Fochville
Pre R Benodighede
Nasorgsentrum Inskrywingsvorm 2019
Juf. Marteni, Susan en Adele het die dapper stap geneem om ons in te skryf vir die kykNET koorkompetisie, SING IN HARMONIE!!
Daar het hierdie jaar 180 kore landwyd ingeskryf waarvan ons in die Informele Seniorkoor-afdeling (buite Gauteng) deelgeneem het.
In hierdie afdeling was daar ongeveer 45 kore waarteen ons moes kompeteer!!
Baie harde oefening was ons voorland en daarom het ons sommer in Januarie al begin. KykNET het ons die 19de April besoek om die insetselopnames te doen waar kinders en afrigters 'n geleentheid kry om iets oor die koor en ons skool vir die land te vertel. Die hele skool is buite afgeneem met 'n "drone" waar almal hulle ondersteuning vir Cantare gewys het.
Op kort kennisgewing is ons gevra om die gasheerskool te wees vir die episode-opnames en op 26 Mei het ons dan sommer by ons eie skool meegeding vir 'n plek in die finaal.
Wat 'n verrassing om as wenners aangewys te word!!! Die beoordeelaars was regtig beïndruk met hoe mooi ons sing en genoem dat ons dit nog ver sou bring. Hierdie episode is op 19 Augustus uitgesaai en kon ons Fochville en ons skool se naam hoog hou!
Buiten hierdie kompetisie moes ons ook nog voorberei vir ons optredes tydens Pinkster en Allegrezza waar ons jaarliks saam met die Noordwes-Kinderkoor optree. Dit was werklik 'n besige 2de kwartaal maar almal het hard gewerk en elke optrede was 'n sukses. Nog harde werk en oefening het ons ook as wenners by die Carletonville kunsfees laat wegstap!
23 September het aangebreek en ons is na SILVERSTAR-Casino vir die finaal van SING IN HARMONIE!! In die DOME het al die mense, kameras, beligting, mikrofone en musiek groot opgewondenheid veroorsaak, maar tog ook aan ons senuwees geknaag!! Dit was nogal oorweldigend om voor 4000 mense op te tree en mee te ding teen skole van oor die hele land wat regtig baie mooi sing.
Aan die einde van die dag is ons met die derde plek en dankbare harte huis toe! Dit was 'n groot voorreg en 'n belewenis wat niemand gou sal vergeet nie!